
Na temelju članka 36.a stavka 3. Odluke o načinu pružanja javne usluge sakupljanja komunalnog otpada na području Općine Okrug („Službeni glasnik Općine Okrug“, broj 3/22, 6/24 i __/26), a u vezi s člankom 66. Zakona o gospodarenju otpadom („Narodne novine“, broj 84/21 i 142/23) te članka 16. Statuta trgovačkog društva Rudej d.o.o., direktor Društva Roko Buličić, mag.oec., dana ____________. godine donosi
PRAVILNIK
o načinu ostvarivanja popusta na cijenu javne usluge sakupljanja komunalnog otpada
Članak 1.
Ovim Pravilnikom uređuje se način ostvarivanja umanjenja na cijenu javne usluge sakupljanja komunalnog otpada (dalje: popust) za korisnike javne usluge na području Općine Okrug, u skladu s Odlukom o načinu pružanja javne usluge sakupljanja komunalnog otpada na području Općine Okrug i važećim zakonima Republike Hrvatske.
Članak 2.
Popust se ostvaruje na temelju bodovanja količine i vrste predanog otpada, kao poticaj korisnicima da:
1. smanje količine miješanog komunalnog otpada,
2. odvoje reciklabilni, biootpad i opasni otpad,
3. redovito i pravilno koriste javnu uslugu.
Članak 3.
(1)Popust se primjenjuje na korisnike iz kategorija kućanstva i nekućanstva- iznajmljivači koji uredno koriste javnu uslugu i podmiruju svoje financijske obveze prema davatelju usluge.
(2)Korisnici javne usluge koji spadaju u kategoriju nekućanstvo  pravne osobe predaju otpad samostalno u reciklažno dvorište, prema važećem rasporedu i pravilima davatelja usluge.
(3)Za ovu kategoriju korisnika primjenjuje se isti bodovni sustav i ista razina popusta kao i za kućanstva. 
Članak 4.
Vrste otpada koji se boduju su:
1. reciklabilni komunalni otpad (papir, plastika, staklo, metal, tetrapak),
2. EE otpad
3. Tekstil
4. Jestiva ulja i masti
5. Boje, lakovi
6. Lijekovi
7. Veće količine papira i kartona (ambalaža od namještaja i sl.)
8. Baterije i akumulatori
9. Otpadne gume
10. opasni komunalni otpad (baterije, elektronički otpad, otpadna ulja).
Članak 5.
Popust se ne odnosi na predaju zelenog otpada (zelenila), jer davatelj usluge nije ovlašten zaprimati zeleni otpad u reciklažno dvorište.
Članak 6.
Bodovni sustav:
	Broj bodova mjesečno
	Umanjenje cijene javne usluge

	1 – 5 bodova
	10 %

	6 – 15 bodova
	25 %

	16 i više bodova
	40 %


Članak 7.

(1)Vrijednost pojedinog boda utvrđuje davatelj usluge posebnom odlukom, a bodovi se dodjeljuju prema količini i vrsti predanog otpada u skladu ovim Pravilnikom.
(2)Bodovni sustav:
	Red. br.
	Vrsta otpada
	Količina / uvjet predaje
	Broj bodova

	1.
	Plastika / staklo / papir / metal / tetrapak
	1 vrećica od 120 L (označena vrećica davatelja usluge predana na kućnom pragu ili predaja u reciklažnom dvorištu bilo koje vrećice minimalne litraže od 120 litara minimalno ispunjene 80%)
	1 bod

	2.
	Papir i karton
	Veća količina papira i kartona koja ne može stat u vrećice (karton od namještaja, bijele tehnike i sl.)
	2 boda

	3.
	Elektronički uređaji
	Do 10 kg
	2 boda

	
	
	Više od 10 kg do najviše 20 kg
	3 boda

	4.
	Tekstil
	1 vrećica od 120 L (minimalno ispunjena 80%)
	2 boda

	5.
	Jestiva ulja i masti
	Minimalno 2 litre
	2 boda

	
	
	Više od 2 litre do najviše 5 litara
	5 bodova

	6.
	Boje i lakovi
	Do 10 kg
	1 bod

	
	
	Više od 10 kg
	2 boda

	7.
	Lijekovi
	1 vrećica od 2 litre
	2 boda

	8.
	Baterije (AAA, AA i sl.)
	Minimalno 10 komada, najviše 20 komada
	3 boda

	9.
	Akumulatori
	1 komad
	3 boda

	10.
	Otpadne gume
	Minimalno 2 komada, najviše 4 komada
	2 boda



Članak 9.
(1)Bodovi ostvareni temeljem aktivnosti odvojenog prikupljanja otpada unutar istog obračunskog mjeseca zbrajaju se (kumuliraju).
(2)Ostvareni ukupan broj bodova u obračunskom mjesecu predstavlja osnovu za utvrđivanje prava korisnika na popust, sukladno odredbama ovoga Pravilnika i važećoj tablici bodovanja i popusta.
Članak 10.
Evidenciju o predanom otpadu i ostvarenim bodovima vodi davatelj javne usluge, koji:
1. bilježi svaku predaju otpada,
2. vodi mjesečni pregled ukupnih bodova po korisniku,
3. arhivira podatke radi provjere i izvještavanja.
Članak 11.
(1)Način predaje otpada:
Reciklabilni otpad može se predati:
– na kućnom pragu korisnika, isključivo u označenim vrećicama koje je korisniku zadužio davatelj javne usluge, ili
– osobnim dolaskom korisnika u reciklažno dvorište.
(2) U slučaju predaje otpada u reciklažnom dvorištu, korisnik nije obvezan koristiti vrećice davatelja javne usluge, pod uvjetom da je otpad predan odvojeno po vrstama i u količinama koje odgovaraju minimalnim i maksimalnim količinama utvrđenima tablicom bodovanja iz ovoga Pravilnika.
(3) Glomazni otpad predaje se u skladu s unaprijed utvrđenim rasporedom i pravilima davatelja javne usluge, na način i u terminima koje davatelj javne usluge objavljuje putem svojih službenih kanala.
(4) Otpad koji se ne prikuplja putem sustava preuzimanja na kućnom pragu korisnik je obvezan samostalno dostaviti u reciklažno dvorište, u skladu s radnim vremenom i pravilima korištenja reciklažnog dvorišta.

Članak 12.
(1)Popust se obračunava na mjesečnoj razini i može se primijeniti isključivo na korisnike koji su, na dan obračuna, podmirili sve dospjele obveze prema davatelju javne usluge te u prethodnom obračunskom razdoblju nisu postupali protivno odredbama Ugovora o korištenju javne usluge i Odluke o načinu pružanja javne usluge sakupljanja komunalnog otpada, osobito u odnosu na postupke za koje je predviđena ugovorna kazna. 
(2)Ostvareni popust primjenjuje se isključivo na varijabilni dio cijene javne usluge sakupljanja komunalnog otpada, sukladno važećoj Odluci o načinu pružanja javne usluge sakupljanja komunalnog otpada. 
(3)Korisnik ostvaruje pravo na popust isključivo za obračunski mjesec u kojem uredno sudjeluje u sustavu odvojenog prikupljanja otpada, sukladno kriterijima utvrđenim ovim Pravilnikom. 
(4)Korisnicima koji miješani komunalni otpad predaju putem standardiziranih vrećica davatelja javne usluge, a koji tijekom pojedinog obračunskog mjeseca ostvare pravo na popust temeljem predaje odvojeno prikupljenog otpada, ostvareni popust priznaje se prilikom kupnje standardiziranih vrećica za sljedeći obračunski mjesec, umanjenjem ukupnog iznosa kupnje za iznos ostvarenog popusta.
(5)Pravo na ostvarivanje popusta odnosi se na kupnju najviše 20 standardiziranih vrećica tijekom jednog obračunskog mjeseca, pri čemu jedan paket sadrži 10 vrećica.
(6)U slučaju da korisnik zatraži i kupi količinu standardiziranih vrećica veću od količine određene prethodnim stavkom, na tako kupljene dodatne vrećice nije moguće ostvariti niti obračunati popust temeljem sustava odvojenog prikupljanja otpada. 
(7)U slučaju postojanja nepodmirenih dospjelih obveza, korisnik nema pravo na obračun popusta za to obračunsko razdoblje, sve dok u cijelosti ne podmiri dospjeli dug. 
Članak 13.
(1)Davatelj javne usluge vodi evidenciju o predanom otpadu i ostvarenim bodovima za svakog korisnika javne usluge.
Evidencija iz stavka 1. ovoga članka osobito sadrži:
· podatke o korisniku javne usluge, 
· datum i vrstu predanog otpada, 
· količinu predanog otpada, 
· broj ostvarenih bodova, 
· ukupan broj bodova ostvaren u obračunskom mjesecu, 
· podatke o ostvarenom popustu. 
(2)Davatelj javne usluge ovlašten je provoditi kontrolu pravilnosti predaje otpada radi utvrđivanja ispunjavanja uvjeta za ostvarivanje bodova i popusta.
(3)Bodovi i ostvareni popust obračunavaju se na mjesečnoj razini, sukladno odredbama ovoga Pravilnika.
Članak 14.
Korisnici imaju pravo na uvid u evidenciju o predanom otpadu te ostvarenom broju bodova temeljem kojih se obračunava popust. Uvid u evidenciju korisnicima je omogućen osobno u službenim prostorijama davatelja javne usluge, putem elektroničke pošte na zahtjev korisnika, kao i putem korisničkog portala, ukoliko je korisnik registriran za korištenje navedene usluge.
Eventualni prigovori na evidenciju predanog otpada, obračun bodova ili ostvareni popust mogu se podnijeti najkasnije u roku od 15 dana od dana dospijeća računa za obračunski mjesec u kojem je popust ostvaren.
   
Članak 15.
Ovaj Pravilnik stupa na snagu danom donošenja. 

